Public procurement notice: Voluntary Ex Ante Transparency Notice
Published: 2018-01-19
Buyer: Statens Serum Institut
Country: DK
Contract type: Works
Procedure: Contract award without prior publication
CPV classification: 45214000: Construction work for education buildings | 45214610 | 45432210
Estimated value: 30000000 DKK
Award criteria: Lowest price

Technical requirements: Statens Serum Institut (herefter SSI) skal opføre en veterinær beredskabsbygning. Bygningen skal leve op til det beredskabsniveau, der kaldes Bio Safety Level 3+ (herefter "BSL 3+"). Blandt kravene for opfyldelse af BSL 3+ indgår en nærmere beskrivelse af laboratoriets indvendige overflader samt bygningens tæthed og forsegling, herunder krav om, bygningen skal være gastæt indefra og ud, således at alle indvendige arealer kan gasses med henblik på inaktivering/udryddelse af virus/bakterier m.v. Den samlede gastæthed sikrer samtidigt, at virus m.v. ikke kan slippe ud til omgivelserne og dermed bl.a. skade Danmarks eksport af fødevarer.
SSI har sammen med den tekniske rådgiver foretaget en markedsundersøgelse, og kan på baggrund heraf konkludere, at opfyldelse af BSL 3+ alene kan sikres ved, at der anvendes "Arcoplast" som forseglingselementet og indeslutningsbarrieren i byggeriet.
SSI skal opføre forseglingselement og indeslutningsbarriere i byggeriet, som skal overholde kravene for BSL 3+. BSL 3+ er en international betegnelse for klassifikation af bygningers indretning, egenskaber og virkemåde samt de arbejdsmæssige procedurer, som skal overholdes for imødegåelse af de kendte risici.
Isoleret set for mund- og klovesyge er indeslutningskravene OIE 4, som svarer til BSL 3+(Agriculture), og er lig med WHO’s BSL 4 for beskyttelse af omgivelserne.
Laboratorierne i bygningen vil være klassificeret i et bredt spekter af klassifikationer henset til deres anvendelse. For alle laboratorier gælder, at de skal være 100 % tætte svarende til BSL3+, idet hele den veterinære beredskabsbygning skal kunne tages i brug til håndtering af mund- og klovsyge.
Af kravene for BSL 3+ fremgår som et grundlæggende element, at laboratoriet skal være designet, så det let kan blive rengjort og nulstilles/dekontamineres for sygdomme.
Det betyder, at alle samlinger, gulve, vægge, lofter, døre og ventilationsåbninger skal være forseglet for at opnå godkendelse som BSL 3+ laboratorium.
I den forbindelse er det afgørende, at forseglingen er synlig, da tætheden vil blive testet ved en pressure decay test, hvor det vil være umuligt at finde utætheder, hvis barriereoverfladen ikke er umiddelbar synlig.
Dertil sikrer forseglingen som yderste lag, at løbende slidtage eller enhver beskadigelse er øjeblikkelig synlig.
Derudover kræves, at alle overflader skal være lette at rengøre og skal være resistente over for en række farlige kemikalier. Hvert område skal kunne steriliseres og nulstilles med gas. For hele byggeriet gælder, at der skal kunne ske gasning med formaldehyd og hydrogenperoxid, som er en meget aggressiv og giftig gasart. Særligt hydrogenperoxid er hård mod overfladerne, og sætter således høje krav til kvaliteten af alle overflader, der kommer i berøring hermed, også kabelføringer mv.
Derudover vil der blive arbejdet med håndtering af forskellige sygdomme i forskellige områder, og derfor skal opbygningen sikre, at hvert delområde skal være fuldstændigt tæt for netop at kunne nulstille med den relevante gasart.
Opdelingen i områder vil ydermere tilsikre, at der kan laves en pressure decay test i et mindre område ad gangen, som giver en langt højere grad af sikkerhed mod utætheder. Herved sikres det, at sygdommen er indesluttet og ikke kan trænge gennem barrieren og ind i væggen.
Til sikring af ovenstående krav, har SSI samt teknisk rådgiver lavet en markedsundersøgelse med udgangspunkt med deres tidligere erfaringer fra tilsvarende byggerier. SSI og teknisk rådgiver kan på baggrund heraf konkludere, at alene Arcoplast har de dokumenterede egenskaber, der sikrer overholdelse af alle kendte internationale guidelines vedr. indretning og drift af et BSL 3+ anlæg. Dette skyldes blandet andet, at Arcoplast har gennemført en tryktestet (overtryk) på deres konstruktion til 500 pascal (500-250 pascal på 20 minutter), hvilket er i overensstemmelse med de Canadiske Laboratory Biosafety Guidelines, og derfor er en internationalt anerkendt standard og niveau. Det er således dokumenteret, at Arcoplast er gastæt og tryktæt. Systemet består af en række del produkter, der som et samlet system sikrer optimal installation, herunder med særlige elementer til sikring mod utætheder ved samlinger omkring vinduer, døre, ventilation mv. Dertil skal alle gennemføringer forudbestilles, hvorfor der kun kan foretages kabling eller anden form for føringsveje på forudbestemte placeringer i byggeriet. Alle samlinger fuges med et produkt, som stivner til et hårdt materiale, hvorfor der ikke er risiko for beskadigelse af en blød fuge. Ydermere betyder det, at alle overflader har samme hårdhed og modstandsdygtighed ved brug af gasser.
SSI agter derfor at indgå kontrakt med Arcoplast i overensstemmelse med Udbudslovens § 80, stk. 2, nr. 3.
Efter en markedsundersøgelser har SSI i samråd med teknisk rådgiver, understøttet af tekniske specialister konkluderet, at Acroplast er eneste leverandør på markedet, der kan sikre den påkrævede forseglingssikkerhed.


Winner: Arcoplast Wall and Ceiling System
Award value: 30000000